
Frankn 


De Frankn (Latyn: Franci of gens Francorum ) woarn 
West-Germoansche stammn die in 't begun van uze 
joartellienge ten noordn en oostn van de Nederreyn 
leefdn. Enigte stammn van de Frankn woarn: 

■ de Saliers 

■ de Chamoaven 

■ de Brukteeren 

■ de Tencteeren 

■ de Amsivoaren 

■ de Usipeeten 

■ de Chattuoaren 

■ de Tubanten 


De grote volksverplatsiengn en 
invoazjes 

De Frankische stamn in't groen (3e eeuwe) 
't Romeins Ryk in't geel 


De Frankn vieln ol van in 257 't Romeins Ryk binn, 

moar in 406 stoakn ze me grote bendes de Reyngrenze over en 

begostn ze me de grote invoazjes van Gallie. 

D'r wierd ol vroeg 'n ounderscheid gemakt tusschn Salische- en 
Ripuarische Frankn. De Salische Franken vestigdn under officieel in 
358 in Toxandrie, 't gebied tusschn de Moas en de Schelde ('t hudige 
Belgie en Holland). De Ripuarische Frankn verbleevn zudelyker, ter 
hoogte van Keuln, round de Reyn. 

In den tyd van de volksverplatsiengn haan de de Ripuarische Frankn 
(of Reynfrankn) under an den overkant van de Reyn gevestigd in 
Gallie. Keuln kwam in under handn en ze bezettegn de streke 
tusschn Koblenz, Trier en Metz. Round 440 plunderdn ze de stad 
Trier. Achter e gevecht sloot de Romeinsche veldheer Flavius Aetius 
e verdrag, woarby dat 'n de verantwoordelykheid gaf an de Frankn 
vo de middenlope van de Reyn te verdedign. 


rtwp 

fr/tnXiftttf 

Exptinsmfi 



Uutbreidienge van de Salische 
Frankn in't geel en de Reynfrankn 
in't oranje 


In 358 kreegn de Salische Frankn van de Romeinn de stoatus van foederati (boundgenootn) over't Romeins 
gebied in de Scheldevalleie en tusschn de grote riviern. De stoatus van foederati wilde zeggn da de Frankn 
instoundn vo de verdedigienge van da stik van't Romeins Ryk. Ze mostn ton gin belastiengn betoaln. De 
Salische Frankn profiteerdn doavan en controleerdn ol gouwe heel de streke en ze paktn de macht over. 


Tusschn 428 en 448 stound't gebied ounder't gezag van Chlodio. Je koos Doornik ols machtscentrum. Je 
wierd ipgevolgd deur zyn zeune Merovech, die de noamgever was van de dynastie van de Meroviengers. 
Zyn zeune, Childerik I was de voader van Clovis I. 














In 481 volgde Clovis zyn voader ip ols keunienk van de Salische 
Frankn in Doornik. Je verenigde ol de Frankn ounder een leider en 
in 486, tien joar achter't ofzettn van Romulus Augustulus, de latste 
keizer van ’t West-Romeins Ryk, versloegt 'n Syagrius, de latste 
Romeinsche gouverneur in 't noordn van Gallie by Parys. Loater 
veroverdn de Frankn ook 't zuudn van Gallie en goavn z'under 
noame: 't ryk van de Frankn an Frankryk . 



Ze goavn loater ook nog under noame an et stamhertogdom Franken 
(of Franconie) in Oost-Francie, de regio Franken in Duutsland, 
verdeeld in Unterfranken, Mittelfranken en Oberfranken, en an de 
stad Frankfurt. 


Groei van't Frankisch Ryk van 481 
tout 870 


Achter Clovis 


Achter 'n dood van Clovis woarn d'r constant spanniengn tusschn Austrasie en Neustrie. Meer of hounderd 
joar lank woarn z'in oorloge. 

Mor uutendelyk was under ryk uutgegroeid tout de machtigste nieuwe stoat siddert de val van't West- 
Romeins Ryk. En da wierd letterlyk bekroond os Karel de Grootn in't joar 800 ip Kestdag deur paus Leo III 
gekroond wierd tout nieuwe keizer van't West-Romeins Ryk. Dien titel was nie me gegeevn in West-Europa 
siddert 476, dus achter 'n ounderbrekienge van 324 joar. 't Ryk wierd theoretisch were voortgezet ols 't 
Rooms Ryk. 

Ofbeeldiengn die ier by passn ku je vien in de categorie Frankish people van Wikimedia 
Commons. 

